**Výsledok prieskumu 9.A – Môj falošný profil na Facebooku :**

Naša škola sa zapojila do projektu, ktorého jedným z cieľov bolo zistiť, čo všetko napíšu deti cez facebook cudzím ľudom. Do projektu sme sa zapojili aj my žiaci 9.A. Našou úlohou bolo, vytvoriť si falošný účet a písať si s deťmi z našej školy, hlavne s deťmi z 5.A.

**Vyberám také najzaujímavejšie zistenia počas sledovania falošných profilov a komunikácii s deťmi:**

**Miška** si písala pod chlapčenským aj dievčenským účtom. Napísali jej 2 žiaci. Písali jej, kde bývajú, kam chodia do školy a vek, ktorý si vymysleli. Zistila, že to boli žiaci z našej školy z 6.A.

**Lea** si písala pod chlapčenským účtom. Žiadosť jej prijali 13 žiaci. Posielali jej fotky, osobné údaje a záľuby. Nebol to ani jeden žiak z našej školy, ale boli z druhej základnej školy v našom meste.

**Nata** si vytvorila chlapčenský účet. Písali jej 5 žiaci z našej školy. Najviac písali svoj vek, ktorý si vymysleli, bydlisko, s kým sa stretávajú, kde chcú ísť do školy a svoje záľuby. Boli to traja žiaci z 4.A a dve ôsmačky.

**Dominika** si vytvorila dievčenský účet. Písali jej 2 žiaci našej školy. Prezradili jej, kde bývajú, čo robia vo svojom voľnom čase.

**Peter** si vytvoril dievčenský účet, dal si veľmi peknú fotku, preto ho žiadali o priateľstvo chlapci z iných miest. Písali mu aj 2 chlapci z našej školy z 7.A. Prezradili, kde bývajú, čo robia vo svojom voľnom čase.

Žiadosť o priateľstvo našim žiakom nepotvrdili žiadny piataci.

Vypracovala Natália Krahulcová 9.A.